**"Idila"**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În ceața care tremură pe lac,

În frunza ce foșneşte-n crâng

Și-n umbrele-nserării, în amurg

Tot freamătă un pitpalac

Mai dolofan, cu ochii ageri, brun

Ce țipă de răsună codru'

La sărbătoarea de Sânpetru :

"Nu mă-puşcați ! Zbor în surghiun.

De nu mă dați după Marița,

Oricum nimic nu are rost.

Și voi intra de joi în post

Să-mi scriu pe portativ petiția

Către un cuc și un mierloi bătrân

Ce-şi plâng și ei doruri pe ram

Și care povestesc : oh, în ajun

Speriate de un chiot de bâtlan

Din cuibul nostru au zburat, pe rând

Cucița, mierla gureşă...

Ce greu mi-e singur !-zice cucu-n gând.

Pustietatea mă apasă...

Fluieră în si bemol, mierloiul.

Și mă vor înțelege, știu precis !

Altfel îmi voi porni războiul

Și îl voi câștiga. Am zis !"

Așa se frământa un pitpalac

Păreri de rău prinzând să-l roadă,

Fiindcă Marița, să-ți spun franc

Era...o mătură cu coadă.